Սա խոցելի է դարձնում իրավիճակը կոռուպցիայի տեսանկյունից: Սա բնորոշ չէ միայն Հայաստանին և ԼՂ-ին, ցանկացած իրավիճակում, որտեղ պատերազմ կա կամ պատերազմի սպառնալիք, ավելի շատ միջոցներ են ուղղվում պատերազմի սպառնալիքների դեմն առնելու համար, մեծանում է կոռուպցիոն ռիսկը: Այս պարագայում իշխանություններն ավելի մեծ պատասխանատվություն ունեն տնտեսությունը բաց, ազատ և ոչ կոռումպացված պահելու: Կոռուպցիան կարող է ազգային անվտանգությանը և ինքնիշխանությանը սպառնալիք լինել, երբ արտաքին ուժերը կարող են ազդեցություն ունենալ որոշակի օղակներում, ոլորտներում: Մենք չենք ցանկանում, որ նման իրավիճակ լինի Հայաստանում: Մենք ուզում ենք, որ լինի ինքնիշխան Հայաստան, որը կարողանում է ինքն իր որոշումներն ընդունել: